Yann-Vatilin Kadig

Yann-Vatelin Kadig (Jean-Mathurin Cadic er marilhoù gallek), ganet d'an 2 a viz Ebrel 1844 e Kerforn ha marvet d'ar 14 a viz Mezheven 1917 e Bieuzhi-an-Dour, a oa ur beleg, ur barzh hag ur skrivagner, brezhonek ha gallek. Er Falhour, Iann/Yahan Kerhlen (tregejad Lehkren, e gêriadenn c'henidik), Izidor el Labourér ha Mikél en Dornér e oa e anvioù-pluenn.

E skol Pondivi hag e kloerdi Keranna e Santez-Anna-Wened e kasas e studi kent bout beleget 1869, oadet a 25 bloaz. E 1870 e voe anvet da gure e Baden , e Plouharnel e 1874 hag en Alre e 1876 a-raok mont da berson Bieuzhi e 1892, ma varvas e 1917.

Breur e oa d'ar gwerinoniour Frañsez-Mari Kadig Postic, Fañch (2011). Le folklore, entre tentation scientifique et outil d’apostolat. Biographie de François Cadic. Amsklaer eo al liamm a gerentiezh etre an daou zen : breudeur e oant hervez F. Postic ; L. Raoul a laka F.-M. Kadig da genderv Y.-M. er pennad gouestlet d'ar gwerinoniour, ha d'e vreur en hini diwar-benn ar barzh., hag eveltañ e tastumas kanaouennoù-pobl. Sevel a reas kantikoù ha barzhonegoù brezhonek, ha pennadoù gallek diwar-benn an Dispac'h Gall.

Brudet eo e varzhoneg En Est (An Eost), adembannet meur a wech gant Dihunamb. Ar c'hanaouennoù dastumet gantañ a voe fiziet, goude e varv, en e genderv F.-M. Kadig.

Oberennoù
Levrioù
1888 : Er Gouian – Revue de Bretagne et de Vendée (RBV), sinet « Yahan Kerhlen » • En Est /1 : Er foenereah – RBV, sinet « Mikel Er Falhour ».
1889 : En Est /2 : En ed – Er vedereah – RBV, sinet « Mikel en Dornér » • En Est /2 : En ed – Er vederezah (ataw) – RBV, sinet « Mikel en Dornér » • En ed – En dornereah, RBV, sinet « Mikel en Dornér ».
1892 : En Est /3 : Er hoarh /I-V – RBV, sinet « Mikel en Dornér ».
1894 : En Est /3 : Er hoarh /VI-VIII – RBV, sinet « Mikel en Dornér ».
1895 : En Est /4 : En avaleu hag er chistr – RBV, sinet « Izidor el Labourér » • En Est /5 : En avaleu-doar – RBV, sinet « Izidor el Labourér ».
1897 : En Est, guerz brehonek é pemb loden – E ti Lafolye, Gwened (95 pajenn).
1927 (dalif) : En Est, Guerz brehonek é huéh loden - Er Sauzoned – An Oriant : Dihunamb (15 pajenn).
Pennadoù
1889 : Er vedereah – Revue de Bretagne, de Vendée et d'Anjou (RBVA).
1889 : Er meliner hag er velinereh a Guerhorand – RBVA.
1892 : En est – RBVA.
1899 : Moez ar botou koed – RBVA.
1923 (dalif) : En Est – Dihunamb.
1926 (dalif) : Kañnen én inour d'er Groéz – Dihunamb.
Kanaouennoù
1890 : Berjerenn – E ti Lafolye, Gwened (15 pajenn).
C'hoariva
Dornskrid Sant Bihui, pezh-c'hoari chomet diembann.

Levrlennadur
 Raoul, Lukian. Geriadur ar skrivagnerien ha yezhourien. Brest : Al Liamm, 1992, p. 50 

Notennoù

Rummad:Ganedigezhioù 1843
Rummad:Marvioù 1917
Rummad:Beleien Breizh
Rummad:Skrivagnerien vrezhonek
Rummad:Skrivagnerien Breizh
Rummad:Dastumerien kanaouennoù